CELEX: 62010CA0155
Language: fi
Date: 2011-09-15 00:00:00
Title: Asia C-155/10: Unionin tuomioistuimen tuomio (ensimmäinen jaosto) 15.9.2011 (Supreme Court of the United Kingdomin (Yhdistynyt kuningaskunta) esittämä ennakkoratkaisupyyntö) — Williams ym. v. British Airways plc (Työsuhteen ehdot — Direktiivi 2003/88/EY — Työajan järjestäminen — Oikeus vuosilomaan — Liikennelentäjät)

29.10.2011   
            
            
               FI
            
            
               Euroopan unionin virallinen lehti
            
            
               C 319/7
            
         Unionin tuomioistuimen tuomio (ensimmäinen jaosto) 15.9.2011 (Supreme Court of the United Kingdomin (Yhdistynyt kuningaskunta) esittämä ennakkoratkaisupyyntö) — Williams ym. v. British Airways plc
   (Asia C-155/10) (1)
   
   (Työsuhteen ehdot - Direktiivi 2003/88/EY - Työajan järjestäminen - Oikeus vuosilomaan - Liikennelentäjät)
   2011/C 319/11
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Supreme Court of the United Kingdom
   
      Pääasian asianosaiset
   
   
      Kantajat: Williams ym.
   
      Vastaaja: British Airways plc
   
      Oikeudenkäynnin kohde
   
   Ennakkoratkaisupyyntö — Supreme Court of the United Kingdom — Tietyistä työajan järjestämistä koskevista seikoista 23.11.1993 annetun neuvoston direktiivin 93/104/EY (EYVL L 307, s. 18) 7 artiklan ja tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY (EUVL L 299, s. 9) 7 artiklan tulkinta — Niiden velvoitteiden laajuus, jotka tässä direktiivissä asetetaan palkallisten vuosilomien luonteen ja korvauksen määrän osalta — Jäsenvaltioiden liikkumavara palkallista vuosilomaa koskevien yksityiskohtaisten sääntöjen määrittämisessä — Liikennelentäjille myönnettävä palkallinen vuosiloma
   
      Tuomiolauselma
   
   Tietyistä työajan järjestämistä koskevista seikoista 4.11.2003 annetun Euroopan parlamentin ja neuvoston direktiivin 2003/88/EY 7 artiklan ja Euroopan lentoyhtiöiden liiton (AEA), Euroopan kuljetustyöntekijöiden liiton (ETF), Euroopan ohjaamomiehistöyhdistyksen (ECA), Euroopan alueellisten lentoyhtiöiden yhdistyksen (ERA) ja Kansainvälisen tilauslentoyhtiöiden järjestön (IACA) tekemän, siviili-ilmailun liikkuvien työntekijöiden työajan järjestämistä koskevan eurooppalaisen sopimuksen täytäntöönpanosta 27.11.2000 annetun neuvoston direktiivin 2000/79/EY liitteenä olevan sopimuksen 3 lauseketta on tulkittava siten, että liikennelentäjällä ei vuosilomansa aikana ole ainoastaan oikeutta saada edelleen peruspalkkaansa, vaan hänellä on myös oikeus yhtäältä kaikkiin sellaisiin kokonaispalkkalaskelmaan rahakorvauksina sisältyviin palkanosiin, jotka liittyvät luonnostaan työntekijälle työsopimuksen nojalla kuuluvien työtehtävien suorittamiseen, ja toisaalta palkanosiin, jotka liittyvät liikennelentäjän henkilökohtaiseen ja ammatilliseen asemaan.
   Kansallisen tuomioistuimen tehtävänä on arvioida, täyttävätkö kyseisen työntekijän kokonaispalkan eri osat nämä kriteerit.
   
      (1)  EUVL C 161, 19.6.2010.